VIDEO | Ruslan Trochynskyi ja Anabel Aunver pärast tantsusaatest väljalangemist: järelikult nii pidigi minema(3)
Kuuendast tantsusaatest pidid lahkuma Svjata Vatra solist Ruslan Trochynskyi ja tema tantsutreener Anabel Aunver. Ruslan tõdes Kroonikale antud intervjuus, et on tantsusaates palju saavutanud. „Tantsisin oma lemmiktantse. Ma olen õnnelik, et sain Eesti vähiliitu toetada,“ rääkis Trochynskyi.
Ruslanil jagub Anabeli aadressil vaid kiidusõnu, et tegu on väärika tantsutreeneriga. „Ma sain tuttavaks tema perega. Kõik õpetasid mind tantsima,“ avaldas muusik, et ta on Anabeli perele väga tänulik.
Paar jõudis viie parima hulka ning Anabel on selle üle väga õnnelik. „Viis on minu õnnenumber. Nüüd saab end korralikult välja magada ja tööga edasi minna. Ma usun, et parim paar võidab. Järelikult nii pidigi minema,“ ütles Aunver.
Trochynskyi tähistas 12. novembril koos abikaasa Terjega 18. pulma-aastapäeva. Ruslan avaldas Kroonikale antud intervjuus ka oma kauaaegse suhte saladuse.
Vaata lähemalt videost, mida põnevat Ruslan ja Anabel veel meile rääkisid!
Juba nädala pärast jõuab vaatajateni finaalieelne otsustav saade, kus tantsutähed Brigitte Susanne Hunt, Ülle Lichtfeldt, Ragnar Klavan ja Jüri Ratas võistlevad koha eest suures finaalis.